10. maj 2023.

**UNDP i partneri su obeležili napredak u klimatskim akcijama u Prizrenu i Suvoj Reci**

Program Ujedinjenih nacija za razvoj (UNDP) na Kosovu zajedno sa operativnom jedinicom Austrijske razvojne saradnje (ADC) na Kosovu i partnerskim opštinama Prizren i Suva Reka obeležili su danas napredak postignut kroz projekat „Jačanje lokalne klimatske akcije” (SLCA).

Događaj, održan u Parku za inovacije i obuku (ITP) u Prizrenu, okupio je veliki broj međunarodnih i kosovskih aktera, partnera, predstavnika drugih opština i korisnika, među kojima su govorili Maria Suokko, stalna predstavnica UNDP-a, Arsim Aziri, programski menadzer ADC Kosovo, Shakir Totaj, gradonačelnik opštine Prizren, i Bali Muharremaj, predsednik opštine Suva Reka.

Događaj je ponudio jedinstveno i sveobuhvatno iskustvo predstavljanjem rezultata, istraživanja i opštinskih planova napravljenih uz podršku SLCA projekta.

Pokrenuto je nekoliko publikacija za promovisanje održivog razvoja u partnerskim opštinama, uključujući studije klimatskih promena i planove intervencija, kao i izveštaje o inventaru staklenih gasova i održivim sistemima hrane. Oni imaju za cilj da podrže zeleniji i održiviji razvoj u opštinama.

Događaj je takođe ponudio platformu za interaktivnu diskusiju, mogućnosti za umrežavanje i ideje o tome kako postaviti temelje za podršku strateškom planiranju i razvoju na centralnom nivou i proširiti mogućnosti da se iste primene na druge opštine.

**Za više informacija kontaktirajte:**

Burbuqe Dobranja, UNDP službenica za informisanje

Phone: (038) 249 066 ext. 410;   mobile: 049 720 800      e-mail: burbuqe.dobranja@undp.org

Danijela Mitić, UNDP službenica za informisanje

Phone: (038) 249 066 ext. 412;    mobile: 049 720 824     e-mail: danijela.mitic@undp.org